Qafqaza səyahət (balet)

Qafqaza səyahət, yaxud Natəvan Aqşin Əlizadənin 2002-ci ildə Aleksandr Dümanın eyniadlı əsəri əsasında yazdığı birpərdəli, dördşəkilli baleti. Libretto bəstəkarındır. Baletmeyster Tamilla Şirəliyeva, musiqi rəhbəri və dirijoru xalq artisti Cavanşir Cəfərov, rəssamı Tahir Tahirov.

 Məzmun 
Məlum olduğu kimi, XIX əsrdə Şərq ölkələrinə səyahətə çıxmış A. Düma Qafqazı gəzmiş, Şuşada, Bakıda, Şamaxıda gördüklərini qələmə almışdır. Macəra romanlarının ustasını Azərbaycan xalqının qonaqpərvərliyi, incəsənəti, səfalı təbiəti, tanış olduğu insanlar heyrətə gətirmişdi. A. Əlizadə Dümanın təssüratlarını baletin üç iri səhnəsində canlandırır. "Azərbaycan muğamı", "Atəşgah", "Dümanın xan qızı Natəvan və Xasay xanla görüşü" səhnələri ümumi musiqi dramaturqiyası lövhə prinsipi ilə qurulmuş bir aktlı kompozisiyada əsas məzmunu dolğun açır. Bəstəkar burada da milli musiqi ənənələrinin rəngarəng qaynaqlarından, muğam, mahnı və rəqslərin tanış avazlarından hörülmüş musiqi çələngi yaratmışdır. Dümanı səciyyələndirən Avropa qiyafəli, Fransız ruhlu musiqi mövzusu da ümumi musiqi axınında olduqca təbii və həmahənq səslənir. Bəstəkar bu əsərdə müasir xoreoqrafik konsepsiyanın iki mühüm tələbini yüksək səviyyədə reallaşdırmışdır: yadda qalan, yığcam, orijinal süjet xətti və yüksək bədii ümumiləşdirmə dərəcəsinə, teatral obraz konkretliliyinə malik "ümumi hərəkət formullarından" uzaq dinamik musiqi partiturası.

Surətlər
 Aleksandr Düma
 Rəssam Jan Pyer Muene
 Xurşidbanu Natəvan
 Xasay xan
 Qoca zahid
 Xanəndələr
 Uşaqlar
 Atəşpərəst qadın
 Kral
 Kraliça
 Kardinal
 Muşketyorlar

 Mənbə 
 "Musiqi dünyası" jurnalı — Aqşin Əlizadə
 Azərbaycan bəstəkarların və musiqiçünasların rəsmi səhifəsi
 Azərbaycan balet tamaşalarının xronologiyası

 Xarici keçidlər 
 "Qafqaza səyahət" baletini İZLƏ sayt  YouTube

 Həmçinin bax 
 Babək (balet)
 Ümid valsı (balet)

Kateqoriya:Azərbaycanda balet
Kateqoriya:Aqşin Əlizadənin baletləri
Kateqoriya:2002-ci ildə Azərbaycanda yarananlar